cyanic-selkie/wikianc huggingface dataset:
Εθνική Ανατολικής Γερμανίας (καλαθοσφαίριση γυναικών)
Η εθνική ομάδα καλαθοσφαίρισης γυναικών της Ανατολικής Γερμανίας αντιπροσώπευε τη Λαοκρατική Δημοκρατία της Γερμανίας (Ανατολική Γερμανία) στις διεθνείς διοργανώσεις γυναικείας καλαθοσφαίρισης που οργάνωνε η FIBA κατά την περίοδο μεταξύ των ετών 1951 και 1973.
Κατατάξεις σε διεθνείς διοργανώσεις
Η ιστορία της καλαθοσφαίρισης στη Γερμανία ξεκινά τη δεκαετία του 1950. Δύο διαφορετικές ομάδες εκπροσωπούσαν τη χώρα, οι οποίες ανταγωνίζονταν η μία την άλλη, με τη μία να εκπροσωπεί τη Δυτική Γερμανία και η άλλη την Ανατολική.
Η Ανατολική Γερμανία απέσυρε σταδιακά τις ομάδες της το 1973, πολύ πριν την επανένωση της Γερμανίας (1990), καθώς το κυρίαρχο πολιτικό κόμμα της χώρας αποφάσισε να παρέχει υποστήριξη σε αθλήματα που είχαν περισσότερες πιθανότητες να φέρουν διακρίσεις στη χώρα.
Η γυναικεία εθνική ομάδα της Ανατολικής Γερμανίας μετρά μία παρουσία σε Παγκόσμιο Πρωτάθλημα και συγκεκριμένα στη διοργάνωση του 1967 στην Τσεχοσλοβακία. Είχε επίσης έξι παρουσίες σε Ευρωπαϊκά Πρωταθλήματα, κατακτώντας το χάλκινο μετάλλιο το 1966 στη Ρουμανία.
Εξωτερικοί σύνδεσμοι
Ανατολικη Γερμανια Γυναικων
Bluetooth
Το Bluetooth είναι ένα βιομηχανικό πρότυπο για ασύρματα προσωπικά δίκτυα υπολογιστών (Wireless Personal Αrea Νetworks, WPAN). Πρόκειται για μια ασύρματη τηλεπικοινωνιακή τεχνολογία μικρών αποστάσεων, η οποία μπορεί να μεταδώσει σήματα μέσω μικροκυμάτων σε ψηφιακές συσκευές. Επομένως το Bluetooth είναι ένα πρωτόκολλο το οποίο παρέχει προτυποποιημένη, ασύρματη επικοινωνία ανάμεσα σε PDA, κινητά τηλέφωνα, φορητούς υπολογιστές, προσωπικούς υπολογιστές, εκτυπωτές, καθώς και ψηφιακές φωτογραφικές μηχανές ή ψηφιακές κάμερες, μέσω μιας ασφαλούς, φθηνής και παγκοσμίως διαθέσιμης χωρίς ειδική άδεια ραδιοσυχνότητας μικρής εμβέλειας. Από τεχνικής άποψης το Bluetooth είναι ένα πρωτόκολλο ασύρματης δικτύωσης σε φυσικό επίπεδο, υποεπίπεδο MAC και, προαιρετικά, υποεπίπεδο LLC.
Ιστορικό
Ως τα τέλη της δεκαετίας του 1990 δεν υπήρχε κάποιο ευρέως αποδεκτό πρότυπο WPAN, ούτε φυσικά ανάλογες εμπορικές εφαρμογές / πομποδέκτες. Όμως τότε η Ericsson έθεσε τις βάσεις για την ανάπτυξη μίας τεχνολογίας η οποία θα επέτρεπε τον σχηματισμό τοπικών δικτύων πολύ μικρής εμβέλειας με σκοπό την ασύρματη και ad hoc δικτύωση ετερογενών φορητών συσκευών. Το πρότυπο που προέκυψε υιοθετήθηκε στη συνέχεια από την IEEE ως το πρότυπο 802.15 για WPAN. Οι σχεδιαστές του κλήθηκαν να επιλέξουν το όνομα με το οποίο αυτή η τεχνολογία θα γινόταν αργότερα γνωστή σε όλο τον κόσμο. Οι Σουηδοί εμπνευστές του 802.15 ήταν βέβαιοι ότι το νέο πρότυπο θα επικρατούσε και θα έφερνε ακόμη πιο κοντά τους ανθρώπους και τις συσκευές τους. Οι Σκανδιναβοί μάλιστα διαφημίζουν ότι κάτι ανάλογο έκανε και ο Δανός Βασιλιάς Χάραλντ ο Κυανόδους, ο οποίος έζησε στα τέλη του 10ου αιώνα μ.Χ.: κατέλαβε με τα στρατεύματά του πολλές χώρες, ενώ λέγεται ότι κατάφερε να ενώσει τη Δανία με τη Νορβηγία.
Ο Χάραλντ ήταν ο πρωτότοκος υιός του βασιλιά Γκορμ που κυβερνούσε για πολλά έτη τη Γιουτλάνδη, τη μεγαλύτερη χερσόνησο της Δανίας. Από μικρός έμαθε να τιμά την οικογένειά του και τις παραδόσεις των Βίκινγκς. Στην εποχή του οι περισσότεροι Σκανδιναβοί ήταν αγρότες, ενώ οι ασθενέστεροι υπηρετούσαν τους βασιλείς ως δούλοι. Σε αυτήν την κοινωνία μεγάλωσε ο Harald Blatand (Κυανόδους), το όνομα του οποίου έχει τις ρίζες του σε δύο αρχαίες δανέζικες λέξεις: bla (σκουρόδερμος) και tan (γενναίος άνδρας). Αυτά τουλάχιστον αναφέρονται σε ένα δελτίο τύπου της Ericsson το οποίο δημοσιεύθηκε το 1999.
Εφαρμογές
Το Bluetooth επιτρέπει την κατάργηση όλων των καλωδίων τα οποία παλαιότερα ήταν απαραίτητα για τη «διασύνδεση» μεταξύ υπολογιστών, φορητών υπολογιστών χειρός, κινητών τηλεφώνων και άλλων ψηφιακών συσκευών, όπως ψηφιακές κάμερες, σαρωτές, εκτυπωτές, μικρόφωνα, ακουστικά, ραδιόφωνα κ.α. Το Bluetooth επιτρέπει την σύνδεση του κινητού με τον υπολογιστή, τη μεταφορά δεδομένων, όπως εικόνες, επαφές και σημειώσεις από κινητό προς κινητό, τη σύνδεση στο Internet κ.α. Όλα αυτά χωρίς καλώδια και πολύπλοκες ρυθμίσεις.
Οι εφαρμογές του λοιπόν είναι πολλαπλές:
Λειτουργία
Οι προδιαγραφές του Bluetooth καθορίζουν την «ασύρματη» τεχνολογία χαμηλού κόστους και χαμηλής ισχύος, που εξαλείφει τα καλώδια μεταξύ των κινητών συσκευών και επιτρέπει τη διασύνδεσή τους. Το Bluetooth λειτουργεί στο «αδέσμευτο» φάσμα συχνοτήτων των 2,4 GHz, ώστε οι συσκευές που το ενσωματώνουν να μπορούν να λειτουργήσουν απροβλημάτιστα σε οποιοδήποτε σημείο του πλανήτη. Για να περιοριστούν στο ελάχιστο οι παρεμβολές από παρεμφερείς συσκευές, το Bluetooth εκμεταλλεύεται την αμφίδρομη επικοινωνία και τη μέθοδο μετάδοσης με διασπορά φάσματος Frequency Hopping (έως και 1600 εναλλαγές συχνότητας ανά δευτερόλεπτο). Από φυσική άποψη επίσης το Bluetooth λειτουργεί περίπου στα 2.4 GHz, προδιαγράφει τρία επίπεδα ισχύος της εκπομπής από τα οποία εξαρτάται και η εμβέλεια επικοινωνίας (πάντα μικρότερη των 10 μέτρων σε PAN), ενώ η τακτική αλλαγή της συχνότητας εκπομπής λόγω της αξιοποίησης του FHSS καθορίζεται ψευδοτυχαία από έναν κεντρικό κόμβο, τον Master.
Το Bluetooth επιτρέπει τις απευθείας συνδέσεις από συσκευή προς συσκευή (point to point), καθώς και την ταυτόχρονη σύνδεση έως και 7 συσκευών με τη χρήση μιας μοναδικής συχνότητας. Τις προδιαγραφές της συγκεκριμένης τεχνολογίας ανέπτυξε και υποστηρίζει το Bluetooth Special Interest Group, ενώ η τελευταία «δημόσια» έκδοσή τους είναι η 1.1, η οποία ενσωματώνεται πλέον στις περισσότερες συμβατές συσκευές μέσω κατάλληλων πομποδεκτών και καρτών δικτύου. Ένα πρόβλημα των προδιαγραφών του Bluetooth είναι ότι, λόγω της μετάδοσης στην ελεύθερη ζώνη συχνοτήτων των 2,4 GHz, οι συσκευές που το υποστηρίζουν αδυνατούν να χρησιμοποιήσουν ταυτόχρονα τα περισσότερα πρωτόκολλα της οικογένειας IEEE 802.11, καθώς τότε θα υπήρχαν σοβαρά προβλήματα παρεμβολών.
Οι βασικότερες προδιαγραφές του Bluetooth αφορούν το φυσικό επίπεδο και το υποεπίπεδο MAC, όπου έχουν δημιουργηθεί διαφορετικά πρωτόκολλα για διαφορετικές εφαρμογές και τα οποία ονομάζονται προφίλ. Το Bluetooth SIG έχει ήδη παρουσιάσει τέτοιες παραμετροποιημένες εκδοχές του προτύπου για διάφορες «αγορές» (π.χ. προφίλ ασύρματου τηλεφώνου, προφίλ πρόσβασης σε LAN, προφίλ εκτύπωσης, φωτογραφίας, αυτοκινήτου κλπ). Κάθε προφίλ περιλαμβάνει πρότυπα για όλα τα επίπεδα και προσφέρει λύσεις για τη διασύνδεση με διαφορετικά δίκτυα μεγαλύτερης κλίμακας.
Εκδόσεις
Ακολουθούν τα βασικά χαρακτηριστικά των διαφόρων εκδόσεων Bluetooth.
Bluetooth 5 (2016)
Μια πιο στιβαρή έκδοση με μεγάλη διάρκεια ζωής της μπαταρίας, η BT 5 αύξησε το εύρος της εξωτερικής μετάδοσης από 50 σε 200 μέτρα. Οι υπηρεσίες τοποθεσίας βελτιώνονται επειδή μπορούν να μεταφέρουν περισσότερες πληροφορίες πριν από τη δημιουργία μιας σύνδεσης. Τα πρώτα smartphones που υποστηρίζουν το BT 5 ήταν τα Galaxy S8 και iPhone 8 και X.
Bluetooth 4.2 (2014)
Σχεδιασμένο για το Ίντερνετ των πραγμάτων (IoT), το BT 4.2 αύξησε το μέγεθος του ωφέλιμου φορτίου στο πακέτο Bluetooth κατά 10x, μειώνοντας δραματικά τα γενικά έξοδα για να αποδώσει 2,5 φορές περισσότερα δεδομένα. Χρησιμοποιείται η έκδοση IPv6 ασύρματης προσωπικής περιοχής (WPAN) χαμηλής κατανάλωσης (6LoWPAN), η οποία επιτρέπει σε δισεκατομμύρια συσκευές να έχουν μια μοναδική διεύθυνση IP. Υποστηρίζει επίσης ιδιωτικό απόρρητο, το οποίο εμποδίζει τα καταστήματα λιανικής να αντιληφθούν την παρουσία ενός χρήστη (βλ. IBeacon ). Δείτε το 6LoWPAN, το Διαδίκτυο των πραγμάτων.
Bluetooth 4.1 (2013)
Αποτελεσματικότερη ανταλλαγή δεδομένων και καλύτερη συνύπαρξη με τις συχνότητες LTE. Το BT 4.1 διατηρεί συνδέσεις με λιγότερη χειροκίνητη επέμβαση και οι συσκευές μπορούν να είναι ταυτόχρονα πελάτης και διανομέας, επιτρέποντας στις συσκευές Bluetooth να επικοινωνούν μεταξύ τους. Πριν από το BT 4.1, συσκευές που μεταδίδονται σε ένα διανομέα ενσωματωμένο στον υπολογιστή ή σε αυτόνομο dongle.
Bluetooth 4 (2010)
Εισήγαγε χαμηλής κατανάλωσης χαμηλής κατανάλωσης ενέργειας Bluetooth, με το σήμα "Bluetooth Smart". Δείτε Bluetooth LE.
Bluetooth 3 + HS (2009)
Bluetooth 2.1 (2007)
Το ασφαλές απλό ζεύγος (SSP) προστέθηκε για να κάνει το ζευγάρωμα ταχύτερο και πιο ασφαλές. Η κρυπτογράφηση έγινε υποχρεωτική, βελτιώθηκε η ασφάλεια και χρησιμοποιήθηκε λιγότερη ισχύς.
Bluetooth 2 (2004)
Με την επωνυμία Bluetooth 2.0 + EDR (Enhanced Data Rate), η κωδικοποίηση τριών δυαδικών ψηφίων (έναντι ενός) αύξησε τον ρυθμό δεδομένων από 1 σε 3 Mbps (στην πράξη 2.1 Mbps). Οι χειρισμοί παρεμβολής βελτιώθηκαν και χρησιμοποιήθηκε λιγότερη ισχύς.
Το Bluetooth 1.2 (2003)
BT 1.2 (Basic Data Rate) ήταν η πρώτη ευρέως χρησιμοποιούμενη τεχνολογία Bluetooth. Η προσαρμοστική εναλλαγή συχνότητας (AFH) βοήθησε στην αποφυγή παρεμβολών με Wi-Fi και άλλες τεχνολογίες στην ίδια συχνότητα. Η ταχύτητα ζευγαρώματος βελτιώθηκε.
Bluetooth 1.1 (2001)
Βελτιώσεις στην αξιοπιστία και τη διαλειτουργικότητα. ως επί το πλείστον συμβατό προς τα πίσω αλλά όχι 100%.
Bluetooth 1.0 και 1.0B (1999)
Οι πρώτες προδιαγραφές Bluetooth. Υπήρχαν ζητήματα ανάπτυξης που κράτησαν τη BT από το έδαφος γρήγορα.
Δομή
Η βασική δομική μονάδα ενός δικτύου Bluetooth είναι το piconet, στο οποίο όλοι οι κόμβοι που μετέχουν (μέχρι 7 συσκευές Slaves) μοιράζονται τον ίδιο κώδικα διασποράς και υπόκεινται στον έλεγχο ενός κοινού Master. Ο τελευταίος διαμοιράζει στους σταθμούς Slaves την πρόσβαση στο κοινό μέσο (τον ελεύθερο χώρο) με τη μέθοδο TDMA/TDD, όπου ο χρόνος διαμερίζεται σε αυστηρές χρονοθυρίδες, ο Master εκπέμπει στις περιττές και οι Slaves στις άρτιες (εναλλάξ), κάθε κόμβος που θέλει να εκπέμψει λαμβάνει περιοδικά από τον Master το δικαίωμα μετάδοσης σε 1, 3 ή 5 συνεχόμενες χρονοθυρίδες και κατά τη διάρκεια εκπομπής ενός πλαισίου δεν γίνεται εναλλαγή συχνότητας. Τα τερματικά μεταδίδουν μόνο στον Master, ο οποίος αποστέλλει στη συνέχεια τα πλαίσιά τους προς τον τελικό παραλήπτη, και διακρίνονται από μία παγκόσμια μοναδική 48-bit διεύθυνση. Δύο ή περισσότερα piconet μπορούν να βρίσκονται στον ίδιο χώρο, με τους κόμβους να μπορούν να συμμετέχουν σε παραπάνω από ένα ταυτόχρονα, και να επικοινωνούν μεταξύ τους δημιουργώντας ένα μεγαλύτερης κλίμακας scatternet. Υπάρχουν δύο τύποι συνδέσεων:
Διαδικασίες
Ένα piconet σχηματίζεται από έναν κόμβο που επιθυμεί να γίνει Master (διαδικασία Inquiry). Ο Master είναι υπεύθυνος για τις μεταβολές της δικτυακής τοπολογίας (εισαγωγές, αποχωρήσεις κόμβων και συντονισμός τους -διαδικασία Page). Η ακολουθία των ενεργειών είναι ως εξής: ο δυνάμει Master κόμβος εκκινεί τη διαδικασία ανίχνευσης πιθανών Slaves εκπέμποντας ένα μήνυμα Inquiry που περιέχει έναν κώδικα ονόματι IAC. Κάθε κόμβος που λαμβάνει ένα τέτοιο μήνυμα απαντά με πλαίσιο που περιέχει τη διεύθυνση του και πληροφορίες συγχρονισμού, ενώ στη συνέχεια αναμένει μήνυμα Page. Ο Master λαμβάνει αυτά τα πλαίσια των Slaves, χρησιμοποιεί τις διευθύνσεις των τελευταίων για να υπολογίσει τον κώδικα διασποράς του Frequency Hopping και αποστέλλει στους Slaves που βρέθηκαν ένα μήνυμα Page που περιέχει έναν κώδικα DAC. Οι Slaves απαντούν με τον κώδικα IAC (ένα είδος πιστοποίησης) και ο κεντρικός Master τους στέλνει τον κώδικα διασποράς. Οι Slaves επιβεβαιώνουν τη λήψη, συνδέονται κι έτσι το piconet σχηματίστηκε. Οι συνδεδεμένοι κόμβοι μπορούν να είναι κάθε στιγμή είτε Active (συμμετέχουν ενεργά στο δίκτυο ανταλλάσσοντας δεδομένα), είτε Sniff (ακούν σε συγκεκριμένες χρονοθυρίδες), είτε Hold (όπου μπορούν να μεταφέρουν μόνο φωνή, με σύνδεση SCO, κι έχουν μειωμένη κατανάλωση ισχύος), είτε τέλος Parked (είναι μέλη του δικτύου αλλά δεν ακούν το κανάλι και δεν ανταλλάσσουν δεδομένα). Οι κόμβοι Active, Sniff και Hold αναγνωρίζονται από διευθύνσεις 3-bit (έως 7 ενεργοί Slaves), ενώ οι κόμβοι Parked από διευθύνσεις 8-bit (έως 256 ανενεργοί Slaves).
Υπάρχουν 4 διαφορετικοί τύποι πλαισίων SCO και έξι τύποι ACL. Σε όλους όμως υπάρχει ένας κώδικας πρόσβασης, ο οποίος είναι είτε ο IAC, είτε ο DAC είτε ο CAC και σκοπεύει στο συγχρονισμό της εναλλαγής συχνοτήτων του FHSS μεταξύ του Master και των Slaves, μία κεφαλίδα υποεπιπέδου MAC με άθροισμα ελέγχου CRC και το ωφέλιμο φορτίο. Το τελευταίο ουσιαστικά είναι ένα πλαίσιο υποεπιπέδου LLC το οποίο μπορεί να έχει μια δική του κεφαλίδα, μεταφέρουσα στοιχεία για τη λογική σύνδεση του LLC στην οποία ανήκει το πλαίσιο και το μήκος του ωφέλιμου φορτίου, την πληροφορία προς μετάδοση και ίσως έναν κώδικα CRC ή/και FEC. Οι διαφορετικοί τύποι πλαισίων MAC του Bluetooth διαφοροποιούνται στο ωφέλιμο φορτίο: οι τύποι SCO είναι ο High Quality Voice 1, στον οποίον τα 2/3 του μήκους του ωφέλιμου φορτίου του πλαισίου είναι κώδικας FEC (με αποτέλεσμα μικρή απώλεια πλαισίων αλλά μειωμένο ρυθμό μετάδοσης δεδομένων) και τα υπόλοιπα πληροφορίες φωνής, ο High Quality Voice 2, στον οποίον το 1/3 του μήκους του ωφέλιμου φορτίου του πλαισίου είναι κώδικας FEC και τα υπόλοιπα πληροφορίες φωνής, ο High Quality Voice 3, στο ωφέλιμο φορτίο του οποίου υπάρχουν μόνο πληροφορίες φωνής, και ο Data-Voice, ο οποίος έχει κώδικα FEC ίσο με το 1/3 του συνολικού μήκους του πλαισίου, κώδικα CRC, την κεφαλίδα LLC που προαναφέρθηκε, πληροφορίες φωνής και πληροφορίες δεδομένων. Οι τύποι ACL από την άλλη επίσης υποστηρίζουν διαφορετικούς ρυθμούς μετάδοσης και απώλειας πακέτων (όπου υψηλός ρυθμός μετάδοσης σημαίνει μικρό μήκος κώδικα FEC και άρα υψηλή απώλεια πακέτων), μεταφέρουν μόνο πληροφορίες δεδομένων και διακρίνονται σε Data Medium Rate 1,3 και 5, καθώς και Data High Rate 1,3 και 5.
Έλεγχος και διαχείριση
Όλα τα προαναφερόμενα καθορίζονται από τα πρωτόκολλα Radio (φυσικό επίπεδο) και Baseband (υποεπίπεδο MAC) του προτύπου Bluetooth, με ελαφρές διαφορές ανάλογα με το προφίλ. Παράλληλα με το πρωτόκολλο Baseband τρέχει το πρωτόκολλο LMP, που επίσης προδιαγράφεται από το πρότυπο και αναλαμβάνει υπηρεσίες ελέγχου και διαχείρισης δικτύου: πιστοποίηση κόμβων, κρυπτογράφηση πληροφορίας, συγχρονισμός ρολογιού για το FHSS, προσαρμογή ισχύος εκπομπής με βάση τη λαμβανόμενη ισχύ, επιλογή κατάλληλου τύπου πλαισίου MAC ανάλογα με το κανάλι, εγκαθίδρυση συνδέσεων SCO κλπ. Πάνω από αυτά τρέχει το πρωτόκολλο υποεπιπέδου LLC του Bluetooth, το L2CAP, το οποίο ενεργοποιείται μόνο για συνδέσεις ACL, υλοποιεί λογικές συνδέσεις πάνω από τις φυσικές ζεύξεις, καθορίζει κριτήρια ποιότητας υπηρεσιών για κάθε σύνδεση, πολυπλέκει πολλές λογικές συνδέσεις σε μία φυσική κλπ.
Χρήσεις
Σε πολλά ασύρματα ακουστικά για gaming και μουσική όπως τα airpods της Apple, τα hammerhead true wireless της Razer, ηχεία JBL και πολλά άλλα.
Εξωτερικοί σύνδεσμοι
Τι είναι η ασύρματη τεχνολογία BLUETOOTH;
Γιατί το Bluetooth ονομάστηκε Bluetooth; Πως Δουλεύει το Bluetooth?
Κατηγορία:Δίκτυα υπολογιστών Κατηγορία:Ασύρματο δίκτυο
Σεραφείμ Μάξιμος
Ο Σεραφείμ Μάξιμος (1899-Ιανουάριος 1962) ήταν μαρξιστής διανοούμενος, οικονομολόγος, ηγετικό στέλεχος του ΣΕΚΕ, βουλευτής του ΚΚΕ, και μια από τις σημαντικότερες φυσιογνωμίες του ελληνικού κομμουνιστικού κινήματος.
Νεανικά χρόνια
Ο Μάξιμος γεννήθηκε στην πόλη Γάνο (σημερινό Γκαζίκιοϊ, τουρκ. Gaziköy) της Ανατολικής Θράκης. Σπούδασε στη Μεγάλη του Γένους Σχολή στην Πόλη. Ύστερα από τη Ρωσική Επανάσταση, εργάστηκε ως ναυτεργάτης στην Κωνσταντινούπολη, όπου δραστηριοποιήθηκε στο ναυτεργατικό συνδικαλιστικό κίνημα. Εκεί αναδείχθηκε σε γραμματέα της Πανεργατικής Ένωσης, μέλη της οποίας την εποχή εκείνη ήταν και οι Νίκος Ζαχαριάδης και Γιάννης Μιχαηλίδης. Το 1922 εγκαταστάθηκε στην Ελλάδα. Με τον ερχομό του εντάχθηκε τόσο στο ΣΕΚΕ όσο και στην Καπνεργατική Ομοσπονδία Ελλάδας. Δραστηριοποιούμενος στην Καβάλα, αναδείχθηκε σε γραμματέα του σωματείου καπνεργατών της πόλης. Ωστόσο, φυλακίστηκε για τη δράση του, αλλά ελευθερώθηκε μετά από παρέμβαση της ΓΣΕΕ στις κρατικές αρχές.
Στην καθοδήγηση του ΚΚΕ
Το 1923 ο Μάξιμος εκλέχθηκε μέλος της Κεντρικής Επιτροπής του ΣΕΚΕ (μετέπειτα ΚΚΕ), και εκπροσώπησε μαζί με τον Παντελή Πουλιόπουλο το κόμμα στο 5ο Συνέδριο της Κομμουνιστικής Διεθνούς (ΚΔ) στη Μόσχα το 1924. Στο 3ο Έκτακτο Συνέδριο του ΣΕΚΕ το Δεκέμβρη του 1924 εκλέχθηκε ξανά μέλος της Κεντρικής Επιτροπής, και της Εκτελεστικής Επιτροπής που συστήθηκε για πρώτη φορά.
Το 1926 εκλέχθηκε βουλευτής Λάρισας του ΚΚΕ και διετέλεσε πρόεδρος της κοινοβουλευτικής ομάδας του κόμματος. Εντούτοις, γρήγορα απέκτησε διαφωνίες με την καθοδήγηση του ΚΚΕ, συγκροτώντας την ομάδα των Κεντριστών, μαζί με τους Χαϊνόγλου και Σκλάβο. Οι Κεντριστές συντάχθηκαν μαζί με τους λεγόμενους Λικβινταριστές υπό τον Παντελή Πουλιόπουλο, το Γιώργη Νίκολη και τον Παστιά Γιατσόπουλο.
Το 1928 παραιτήθηκε από το Πολιτικό Γραφείο του κόμματος μαζί με τους κεντριστές συνεργάτες του, και από κοινού με την ομάδα Πουλιόπουλου εξέδωσαν το περιοδικό Σπάρτακος, ενώ, ύστερα από τη διαγραφή τους από το κόμμα στο 4ο Συνέδριο του ΚΚΕ το Δεκέμβρη του 1928, συσπειρώθηκαν γύρω από την αντιπολιτευτική απέναντι στο ΚΚΕ οργάνωση Σπάρτακος. Η αντιπολιτευτική ομάδα του Σπάρτακου δε θα επηρεάσει την πολιτική γραμμή του κόμματος, που υπό την ηγεσία του Ανδρόνικου Χαϊτά ήταν σταθερά προσανατολισμένο στις θέσεις της Κομιντέρν, την καθοδήγηση της οποίας είχαν αναλάβει οι Στάλιν-Μπουχάριν.
Μεταγενέστερα χρόνια
Στην περίοδο της Κατοχής, πήρε μέρος στην Εθνική Αντίσταση ως μέλος του ΕΑΜ. Μετά την Απελευθέρωση, έκανε αίτηση να ενταχθεί στο ΚΚΕ εκ νέου, όμως αυτή δεν έγινε δεκτή από την καθοδήγηση του κόμματος. Παρά ταύτα, κατά τα χρόνια του Εμφυλίου διετέλεσε εκπρόσωπος της Προσωρινής Δημοκρατικής Κυβέρνησης στις Λαϊκές Δημοκρατίες, ενώ εργάστηκε και ως ανταποκριτής της Ελεύθερης Ελλάδας στο Παρίσι. Αμέσως μετά τη λήξη του Εμφυλίου, εγκαταστάθηκε στην Πράγα της Τσεχοσλοβακίας. Εντούτοις, λίγα χρόνια αργότερα μετέβη στη Βιέννη όπου και πέθανε το 1962.
Προτεινόμενη βιβλιογραφία
Κατηγορία:Βουλευτές εκλεγμένοι με το ΚΚΕ Κατηγορία:Έλληνες κομμουνιστές Κατηγορία:Μέλη του ΕΑΜ Κατηγορία:Έλληνες δημοσιογράφοι Κατηγορία:Έλληνες οικονομολόγοι Κατηγορία:Έλληνες συγγραφείς Κατηγορία:Μαρξιστές θεωρητικοί Κατηγορία:Έλληνες συνδικαλιστές
Δημήτρης Κοντομηνάς
Ο Δημήτρης Κοντομηνάς (Αθήνα, 3 Ιουνίου 1939 - 10 Μαρτίου 2022) ήταν Έλληνας επιχειρηματίας που δραστηριοποιούνταν στο χώρο των ασφαλειών, των μέσων ενημέρωσης, των αιθουσών κινηματογράφου και του λιανικού εμπορίου. Είχε μία κόρη και δύο εγγόνια.
Βιογραφία
Σπούδασε στο Αμερικανικό Πανεπιστήμιο της Βηρυτού. Αρχικά εργάστηκε ως ασφαλιστής στην American Life (ALICO), ενώ το 1969 ίδρυσε μαζί με τον Αλέξανδρο Ταμπουρά την ασφαλιστική εταιρία Interamerican.
Επιχειρήσεις
Πέρα από την Interamerican είχε ιδρύσει ή εξαγοράσει πλήθος άλλων επιχειρήσεων, μεταξύ των οποίων:
Διακρίσεις
Είχε ανακηρυχθεί «Άρχων Μεγάλος Πρωτέκδικος του Οικουμενικού Θρόνου» από το Οικουμενικό Πατριαρχείο Κωνσταντινουπόλεως και «Μεγάλος Ευεργέτης» από τη Μεγάλη και Γεροντική Μητρόπολη Χαλκηδόνος.
Πηγές
Κατηγορία:Έλληνες επιχειρηματίες Κατηγορία:Έλληνες πρόεδροι αθλητικών συλλόγων Κατηγορία:Αδελφότητα Οφφικιάλων Κατηγορία:Πρόεδροι ΠΑΕ Άρη
Dolibarr
Το Dolibarr ERP/CRM είναι ένα Λογισμικό ανοικτού κώδικα/Ελεύθερο λογισμικό για μικρομεσαίες επιχειρήσεις, οργανισμούς και ελεύθερους επαγγελματίες. Περιέχει διάφορες λειτουργικότητες για Διαχείριση Επιχειρησιακών Πόρων(ERP) και Διαχείριση Πελατειακών Σχέσεων (CRM) άλλα και για διάφορες άλλες δραστηριότητες.
Χαρακτηριστικά
Υπάρχουν διάφορες ενότητες που μπορούν να ενεργοποιηθούν ή απενεργοποιηθούν ανάλογα με την ανάγκη. Το λογισμικό διατίθεται δωρεάν σύμφωνα με την GNU General Public License 3.0. Είναι εφαρμογή που εκτελείται μέσα από ένα πλοηγό διαδικτύου και μπορεί να χρησιμοποιηθεί όπου υπάρχει σύνδεση διαδικτύου. Το έργο Dolibarr δημιουργήθηκε για να εξυπηρετήσει έναν σκοπό: να είναι μια πλατφόρμα για Διαχείριση Επιχειρησιακών Πόρων / Διαχείριση Πελατειακών Σχέσεων που σέβεται και εναρμονίζεται με τα τρία Α του απλού λογισμικού.:
Χαρακτηριστικά που λείπουν
Τα παρακάτω χαρακτηριστικά λείπουν από το Dolibarr κατά την τελευταία έκδοση:
Αρχιτεκτονική
Το Dolibarr είναι γραμμένο σε PHP ενώ χρησιμοποιεί MySQL ως βάση δεδομένων. Δουλεύει με έναν μεγάλο αριθμό υπηρεσιών φιλοξενίας και servers. Επίσης δουλεύει με οποιαδήποτε PHP διαμόρφωση αφού δεν χρειάζεται κάποια ειδική ενότητα της PHP.
To Dolibarr είναι επίσης διαθέσιμο με αυτόματη εγκατάσταση για περιβάλλοντα Windows και Mac χωρίς να χρειάζεται κάποια ειδική τεχνική γνώση για την εγκατάσταση του Dolibarr και των προαπαιτούμενων (Apache, MySQL, PHP) Απλά και μόνο με ένα αρχείο auto-exe. Αυτές οι εκδόσεις ονομάζονται DoliWamp για χρήστες Windows, DoliBuntu για χρήστες Ubuntuκαι DoliMamp για χρήστες Mac.
Ιστορία
Η έκδοση 1.0 εμφανίστηκε τον Σεπτέμβριο του 2003.
Τον Ιούλιο του 2008, Ο Laurent Destailleur (δημιουργός του AWStats) ανέλαβε από τον Rodolphe Quiedeville τον ρόλο του κύριου προγραμματιστή.
Μεταφράσεις
Αγγλικά, Ελληνικά, Ισπανικά, Γαλλικά, Δανικά, Φινλανδικά, Σουηδικά, Βελγικά, Ιταλικά, Ολλανδικά, Νορβηγικά, Πολωνικά, Ρώσικα, Πορτογαλικά, Ρουμανικά, Σλοβάκικα, Τούρκικα
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:ERP Κατηγορία:CRM Κατηγορία:Λογισμικό ανοικτού κώδικα
Γλαύκος ο Λύκιος
Ο Γλαύκος υπήρξε ήρωας της Λυκίας και ήταν γιος του Βελλεροφόντη. Το πρόσωπο αυτό συγχέεται εύκολα με τον ονομαστό ήρωα του Τρωικού Πολέμου, τον Γλαύκο του Ιππολόχου, γενάρχη των βασιλέων της Λυκίας. Σε ανάγλυφο στον ναό της Απολλωνίδας, στην Κύζικο, παριστανόταν ο Γλαύκος να διασώζει τον πεσμένο από τον Πήγασο πατέρα του, που καταδιωκόταν από τον Μεγαπένθη, τον νόθο γιο του Μενελάου.
Φαμπιάνο Καρουάνα
Ο Φαμπιάνο Καρουάνα (30 Ιουλίου 1992) είναι Αμερικανό-Ιταλός σκακιστής και γκρανμαίτρ, ο οποίος βρίσκεται στη 2η θέση της παγκόσμιας κατάταξης. Γεννήθηκε στο Μαϊάμι των ΗΠΑ στις 30 Ιουλίου 1992 και μεγάλωσε στη Νέα Υόρκη όπου ξεκίνησε να ασχολείται με το σκάκι. Το 2009 έγινε ο νεότερος γκρανμαίτρ στην ιστορία τόσο των ΗΠΑ όσο και της Ιταλίας σε ηλικία 14 ετών, 11 μηνών και 20 ημερών. Υπήρξε ο Διεκδικητής του τίτλου του Παγκόσμιου Πρωταθλητή το 2018 όμως ηττήθηκε στον τελικό του Λονδίνου από τον υπερασπιστή του τίτλου Μάγκνους Κάρλσεν.
Εθνικά Πρωταθλήματα
Ανάμεσα στις πολλές διακρίσεις του Καρουάνα είναι η κατάκτηση του Ιταλικού Πρωταθλήματος για πρώτη φορά το 2007 (μόλις στα 15 του χρόνια), κάτι που επανέλαβε το 2008, το 2010 και το 2011. Το 2016 κατέκτησε το Πρωτάθλημα των ΗΠΑ απέναντι σε μερικούς από τους κορυφαίους σκακιστές του κόσμου όπως ο Γουέσλι Σο και ο Χικάρου Νακαμούρα.
Παγκόσμιο Πρωτάθλημα 2018
Το 2018 ήταν ένας από τους 8 σκακιστές που εξασφάλισαν τη συμμετοχή τους στο Τουρνουά των Υποψηφίων για την ανάδειξη του Διεκδικητή του τίτλου του Παγκόσμιου Πρωταθλητή, ο οποίος θα αντιμετώπιζε στον τελικό τον κάτοχο του τίτλου Μάγκνους Κάρλσεν. Ο Καρουάνα εξασφάλισε τη συμμετοχή του στο Τουρνουά χωρίς να έχει κερδίσει σε κάποια από τις προκριματικές διοργανώσεις της FIDE αλλά λόγω της βαθμολογίας του σε έλο (8ος στην παγκόσμια κατάταξη με 2784 τον Μάρτιο του 2018).
Το Τουρνουά των Υποψηφίων 2018 έλαβε χώρα στο Βερολίνο από τις 9 έως τις 28 Μαρτίου. Με το πέρας των 14 γύρων, ο Καρουάνα κατάφερε να κατακτήσει την 1η θέση με 9 βαθμούς, έχοντας σημειώσει 5 νίκες, 8 ισοπαλίες και 1 ήττα. Συγκεκριμένα, επικράτησε έχοντας τα λευκά απέναντι στους Γουέσλι Σο (ΗΠΑ) και Λεβόν Αρονιάν (Αρμενία) και με τα μαύρα απέναντι στους Βλαντίμιρ Κράμνικ (Ρωσία), Αλεξάντερ Γκρίστσουκ (Ρωσία) και ξανά Λεβόν Αρονιάν (Αρμενία). Ηττήθηκε μόνον από τον Σεργκέι Καριάκιν (Ρωσία), διεκδικητή του προηγούμενου Παγκοσμίου Πρωταθλήματος, το 2016. Με τη σπουδαία του αυτή επιτυχία ο Καρουάνα χρίστηκε "Διεκδικητής" του τίτλου του Παγκόσμιου Πρωταθλητή και έγινε ο πρώτος Αμερικανός που το πετυχαίνει μετά από τον Μπόμπι Φίσερ, 46 χρόνια νωρίτερα, το 1972. Το Παγκόσμιο Πρωτάθλημα του 2018 έλαβε χώρα στο Λονδίνο από τις 9 έως τις 28 Νοεμβρίου του 2018. Ο Καρουάνα κλήθηκε να αντιμετωπίσει τον από το 2013 κάτοχο του τίτλου Μάγκνους Κάρλσεν σε 12 παρτίδες. Η αναμέτρηση αυτή έμελλε να αποδειχθεί ένας από τους πιο αμφίρροπους τελικούς όλων των εποχών, καθώς μετά την ολοκλήρωση των 12 παρτίδων ανάμεσα στους δύο παίκτες δεν είχε αναδειχθεί Παγκόσμιος Πρωταθλητής με το σκορ να διαμορφώνεται στο 6-6. Μάλιστα, και στις 12 παρτίδες οι δύο αντίπαλοι αναδείχθηκαν ισόπαλοι κάτι που συνέβη για πρώτη και μοναδική φορά στην ιστορία του θεσμού. Έτσι ο τελικός οδηγήθηκε σε tie break όπου ο νικητής θα προέκυπτε μετά από 4 παρτίδες ράπιντ (25 λεπτά για κάθε παίκτη με προσαύξηση 10 δευτερολέπτων σε κάθε κίνηση). Εκεί, ο Κάρλσεν επικράτησε με 3-0 (3 νίκες σε ισάριθμες παρτίδες για τον Κάρλσεν χωρίς να χρειαστεί και 4η παρτίδα) στερώντας έτσι από τον Καρουάνα τη δυνατότητα να γίνει ο πρώτος Αμερικανός πρωταθλητής μετά από 46 χρόνια.
Άλλες διοργανώσεις
Ο Καρουάνα έχει κατακτήσει το Γκραν Πρι της FIDE την περίοδο 2014-2015, μία από τις διοργανώσεις που χαρίζουν στους νικητές το εισιτήριο για το Τουρνουά των Υποψηφίων. Επιπλέον, κέρδισε το χρυσό μετάλλιο με την εθνική ομάδα των ΗΠΑ στην 42η σκακιστική Ολυμπιάδα του 2016 στο Μπακού. Το 2020 αναδείχθηκε νικητής του τουρνουά Tata Steel.
Βάλτερ Βελτρόνι
thumb|right|Ο Βάλτερ Βελτρόνι το 2007 Ο Βάλτερ Βελτρόνι (Walter Veltroni) είναι Ιταλός πολιτικός, αρχηγός του Δημοκρατικού Κόμματος της Ιταλίας. Διετέλεσε δήμαρχος της Ρώμης από το 2001 ως το 2008.
Γεννήθηκε στη Ρώμη στις 3 Ιουλίου 1955. Ήταν μέλος της κομμουνιστικής νεολαίας και εκλέχθηκε πρώτη φορά βουλευτής το 1987. Διατέλεσε αντιπρόεδρος της κυβέρνησης και υπουργός πολιτισμού στην πρώτη κυβέρνηση του Ρομάνο Πρόντι. Το 2001 εκλέχθηκε πρώτη φορά δήμαρχος της Ρώμης και διατήρησε το αξίωμα το 2006, ανεβάζοντας το ποσοστό του.
Στις 14 Οκτωβρίου 2007 εκλέχθηκε αρχηγός του νεοσύστατου κεντροαριστερού Δημοκρατικού Κόμματος. Στις πρόωρες εκλογές του Απριλίου 2008 ο συνασπισμός του Δημοκρατικού Κόμματος έχασε από το Σίλβιο Μπερλουσκόνι, καθώς συγκέντρωσε ποσοστό 37,5% στη Βουλή και 38% στη γερουσία.
Στις 4 Δεκεμβρίου 2008 το Πάντειο Πανεπιστήμιο κοινωνικών και πολιτικών επιστημών τον αναγόρευσε επίτιμο διδάκτορά του.
Αναφορές
Βελτρονι Βαλτερ
Κάστρο Μόντε Μάουρο
Είναι άγνωστο πότε ακριβώς κατασκευάστηκε, πιθανολογείται από τους Βυζαντινούς. Αναφέρεται πρώτη φορά το 953 και το 1025 σε έγγραφο μίσθωσης του με την ονομασία Μόντισματιόρι, το σημερινό του όνομα το πήρε τον 13ο αιώνα. Πέρασε από αρκετά χέρια όταν το 1470 κατακτήθηκε από την οικογένεια Σφόρτσα, τον 18ο αιώνα το κατέκτησαν οι Ενετοί όπου το πούλησαν στην οικογένεια Βεσπιγκάνη όπου το κράτησαν μέχρι τον 17ο αιώνα. Μετά την εγκατάλειψη του και το 1835 κατέρρευσε ο πύργος του και έπειτα σταδιακά αρκετά τείχη και κτίρια. Σήμερα διασώζονται τμήμα των τειχών του και μία δεξαμενή.
Παραπομπές
Κατηγορία:Βυζαντινά κάστρα Κατηγορία:Κάστρα στην Ιταλία
Ντένις Μπέργκαμπ
Καριέρα σε συλλόγους
Ο Μπέργκαμπ ξεκίνησε σε νεαρή ηλικία να παίζει σε μικρές ομάδες του Άμστερνταμ, ώσπου τον ανακάλυψε ο ΑΦΚ Άγιαξ σε ηλικία 11 ετών. Στα 17 του, το 1986, έκανε το επαγγελματικό του ντεμπούτο με την ανδρική ομάδα. Έχοντας εξαιρετική απόδοση, κλήθηκε στην εθνική ομάδα της Ολλανδίας, κάνοντας πολλούς ευρωπαϊκούς συλλόγους να ενδιαφερθούν για εκείνον. Στην περίοδο που έμεινε στον Άγιαξ, κατέκτησε μια φορά το πρωτάθλημα Ολλανδίας το 1990, δύο φορές το Κύπελλο το 1987 και το 1993, ένα Κύπελλο ΟΥΕΦΑ το 1992 και ένα Κύπελλο Κυπελλούχων το 1987.
Το καλοκαίρι του 1993, μεταγράφηκε στην ιταλική Ίντερ, όπου είχε δύο απογοητευτικές σεζόν, κατακτώντας παρ' όλα αυτά, ένα Κύπελλο ΟΥΕΦΑ το 1994.
Η Άρσεναλ τον απέκτησε από την σεζόν 1995-96 και στον αγγλικό σύλλογο, ολοκλήρωσε την καριέρα του, έντεκα σεζόν μετά, το καλοκαίρι του 2006. Στην Άρσεναλ κέρδισε τις εντυπώσεις αμέσως και έγινε βασικός επιθετικός της ομάδας έως και την αποχώρησή του. Αποτέλεσε από το 1999 έως και το 2006, ένα εξαιρετικό δίδυμο στην επίθεση, μαζί με τον Τιερί Ανρί. Με την ομάδα του Λονδίνου κατέκτησε 3 φορές το Πρωτάθλημα Αγγλίας (1998, 2002, 2004), 4 φορές το Κύπελλο (1998, 2002, 2003, 2005) και 3 φορές το FA Community Shield (1998, 2002, 2004).
Διεθνής καριέρα
Ο Μπέργκαμπ, έκανε ντεμπούτο με την εθνική ανδρών της Ολλανδίας το 1990, σε αγώνα κόντρα στην Ιταλία, ενώ το πρώτο του γκολ το πέτυχε την ίδια χρονιά, απέναντι στην Ελλάδα. Συμμετείχε σε δύο Παγκόσμια Κύπελλα (1994, 1998). Ίσως το ωραιότερο γκολ της διεθνούς καριέρας του σημειώθηκε στο τελευταίο λεπτό της κανονικής διάρκειας στους προημιτελικούς του Παγκοσμίου Κυπέλλου του 1998 με αντίπαλο την Αργεντινή. Ο αγώνας της Μασσαλίας ήταν στο 0-0, μέχρι που ο Μπέργκαμπ σημείωσε ένα γκολ ιδιοφυΐας. Μια μακρινή μπαλιά σε πλάγια θέση της μεγάλης περιοχής έδωσε τη δυνατότητα για τέλειο έλεγχο της μπάλας, ντρίμπλα αποφεύγοντας το Ρομπέρτο Αγιάλα, που έφερε το Μπέργκαμπ απέναντι στον τερματοφύλακα. Χτύπησε την μπάλα με το εξωτερικό του ποδιού του στην πάνω γωνία. Το 1999 σκόραρε το τελευταίο του γκολ, με αντίπαλο τη Βραζιλία και ολοκλήρωσε την διεθνή του καριέρα, μετά το αποκλεισμό της Ολλανδίας από το Ευρωπαϊκό Πρωτάθλημα Ποδοσφαίρου 2000, το οποίο συνδιοργάνωσε η χώρα του μαζί με το Βέλγιο. Συνολικά, σημείωσε 37 γκολ σε 79 εμφανίσεις με το αντιπροσωπευτικό συγκρότημα της πατρίδας του.
Προπονητική
Την περίοδο που αποφάσισε να σταματήσει την καριέρα του, ο Μπέργκαμπ, δέχτηκε πρόταση να συνεχίσει στην Άρσεναλ ως σκάουτερ για την ομάδα. Κάτι τέτοιο ο ίδιος το απέρριψε και αφιέρωσε τον χρόνο του αποκλειστικά στην οικογένειά του. Τον Απρίλιο του 2008, απέκτησε δίπλωμα προπονητικής και αμέσως ανέλαβε θέση στις ακαδημίες του Άγιαξ. Από τον Αύγουστο του 2011, έγινε Βοηθός Προπονητή στην πρώτη ομάδα του Άγιαξ, στο πλευρό του Φρανκ Ντε Μπουρ.
Αεροφοβία
Ένα περιστατικό που συνέβη κατά την διάρκεια μιας πτήσης με αεροπλάνο, με την αποστολή της εθνικής Ολλανδίας, στην οποία η μηχανή του αεροσκάφους σταμάτησε στη διάρκεια της πτήσης, του προκάλεσε μετέπειτα σοκ που δεν ξεπέρασε ποτέ και αποφάσισε να μην ξαναπετάξει με αεροπλάνο.
Ατομικές διακρίσεις
Στην διάρκεια της καριέρας του, ο Μπέργκαμπ κέρδισε αρκετούς επαίνους από συμπαίκτες, προπονητές και αντιπάλους. Μάλιστα σε δύο περιπτώσεις, το 1993 και το 1996, βρέθηκε στην τρίτη θέση του βραβείου της ΦΙΦΑ για τον Καλύτερο Παίκτη του Κόσμου. Το 1991 και το 1992, ανακηρύχθηκε κορυφαίος Ολλανδός ποδοσφαιριστής και υπήρξε πρώτος σκόρερ στο ολλανδικό πρωτάθλημα τις σεζόν, 1990-91, 1991-92, 1992-93. Στα έντεκα χρόνια που αγωνίστηκε στο αγγλικό πρωτάθλημα, την σεζόν 1997-98, σάρωσε τα βραβεία, κερδίζοντας τα εξής: Ποδοσφαιριστής της Χρονιάς, ο Αγαπημένος Ποδοσφαιριστής της Χρονιάς από τους Ποδοσφαιριστές του Πρωταθλήματος, Στην ομάδα της Χρονιάς από το Αγγλικό Πρωτάθλημα, και Το Γκολ της Σεζόν, βραβείο που κέρδισε και την σεζόν 2001-02.
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Ίντερ Κατηγορία:Ποδοσφαιριστές Άρσεναλ Κατηγορία:Ποδοσφαιριστές Εθνικής Ολλανδίας Κατηγορία:Επιθετικοί ποδοσφαιριστές Κατηγορία:Ποδοσφαιριστές Έρεντιβιζι Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:FIFA 100 Κατηγορία:Ολλανδοί προπονητές ποδοσφαίρου
Σφαγή
δεξιά|μικρογραφία|Ο πίνακας "Η [[Σφαγή της Χίου" του Ευγένιου Ντελακρουά (1824). ]] Η σφαγή είναι δολοφονική πράξη, η οποία συνήθως οδηγεί στον θάνατο πολλών ατόμων. Θεωρείται ηθικά απαράδεκτη, ειδικά όταν διαπράττεται από μια ομάδα πολιτικών φορέων κατά ανυπεράσπιστων θυμάτων.
Δεν υπάρχει αντικειμενικός ορισμός για το τι αποτελεί μια σφαγή. Διάφοροι διεθνείς οργανισμοί έχουν προτείνει ένα επίσημο ορισμό του όρου εγκλήματα κατά της ανθρωπότητας, κατά τον οποίο θα συμπεριλαμβάνονται περιπτώσεις δίωξης ή κατάχρησης που δεν οδηγούν σε θάνατο. Αντίθετα, μια «σφαγή» δεν είναι απαραίτητα "έγκλημα κατά της ανθρωπότητας". Άλλοι όροι με επικαλυπτόμενη έννοια είναι: εγκλήματα πολέμου, πογκρόμ, μαζική δολοφονία και εξωδικαστική δολοφονία.
Παραπομπές
Κατηγορία:Θανατώσεις ανά τύπο Κατηγορία:Θηριωδίες Κατηγορία:Μαζική δολοφονία
Πρωτάθλημα πετοσφαίρισης ανδρών Volleyleague 2014-2015
Το πρωτάθλημα Ελλάδας βόλεϊ ανδρών της περιόδου 2014–15 ήταν το 47ο Εθνικό πρωτάθλημα και το 5ο με την επωνυμία Volleyleague. Διεξήχθη από την Ε.Σ.Α.Π. με τη συμμετοχή δώδεκα ομάδων. Το πρωτάθλημα ξεκίνησε το Σάββατο 25 Οκτωβρίου 2014 και ολοκληρώθηκε την Τετάρτη 29 Απριλίου 2015 με τον τρίτο και τελευταίο τελικό ανάμεσα στους φιναλίστ ΠΑΟΚ και Ολυμπιακό, στον οποίο επικράτησε ο ΠΑΟΚ και με 3-0 νίκες κατέκτησε το 1ο πρωτάθλημα στην ιστορία του.
Ομάδες
Στη Volleyleague της περιόδου 2014–15 μετέχουν δώδεκα ομάδες. Οι ομάδες που κατέλαβαν τις θέσεις 1−10 στο πρωτάθλημα Volleyleague της περιόδου 2013–14, παρέμειναν στην πρώτη κατηγορία. Οι ομάδες που κατέλαβαν τις θέσεις 11-12 μετά τα πλέι άουτ, υποβιβάστηκαν στην Α2 Κατηγορία. Τέλος οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2013–14, προβιβάστηκαν στη Volleyleague. Συγκεκριμένα την περίοδο 2013−2014:
Κανονική περίοδος
Στην πρώτη φάση, την κανονική περίοδο, διεξήχθησαν δύο γύροι, σύνολο 22 αγώνων για κάθε ομάδα. Στη συνέχεια οι ομάδες που κατέλαβαν τις θέσεις 1-4 προκρίθηκαν στα Play off για τις θέσεις 1−4, οι ομάδες των θέσεων 5-8 προκρίθηκαν στα Play off για τις θέσεις 5−8, και τέλος οι ομάδες των θέσεων 10-12 προκρίθηκαν στα Play out.
Play out
Οι ομάδες που κατέλαβαν τις θέσεις 10 έως 12 στην κανονική περίοδο συμμετείχαν στα Play out για την αποφυγή του υποβιβασμού, ενώ ο ένατος Άρης εξαιρέθηκε, καθώς είχε διαφορά 7 βαθμών από την δέκατη ομάδα (ΜΕΝΤ). Οι τρεις ομάδες μετέφεραν ολόκληρη τη βαθμολογία της κανονικής περιόδου και αγωνίστηκαν σε μίνι πρωτάθλημα δύο γύρων, με την κάθε ομάδα να δίνει από τέσσερεις αγώνες. Η ΜΕΝΤ ξεκίνησε με 16 βαθμούς, η Λαμία με 15 και η ΑΕΚ με 11. Οι δύο τελευταίες του γκρουπ μετά το τέλος των αγώνων, ΜΕΝΤ και ΑΕΚ, κατέλαβαν την 11η και τη 12η θέση στην τελική κατάταξη και υποβιβάστηκαν στην Α2. {|
Play off, θέσεις 5−8
Οι ομάδες που κατέλαβαν τις θέσεις 5 έως 8 στην κανονική περίοδο συμμετείχαν στα Play off για τις θέσεις 5−8. Στους ημιτελικούς ο 5ος αντιμετώπισε τον 8ο και ο 6ος τον 7ο και σε νοκ-άουτ αγώνες στις έδρες του 5ου και του 6ου. Στον τελικό για τις θέσεις 5-6, η 5η θέση κρίθηκε στις δύο νίκες. Ο πρώτος αγώνας έγινε στην έδρα της ομάδας με τη χαμηλότερη θέση στην κανονική περίοδο, και οι δύο επόμενοι (αν χρειαζόταν και τρίτος) στην έδρα της ομάδας με την καλύτερη θέση. Οι ηττημένες των ημιτελικών κατατάχθηκαν στην 7η και 8η θέση ανάλογα με τη θέση τους στην κανονική περίοδο.
Play off, θέσεις 1−4
Οι ομάδες που κατέλαβαν τις θέσεις 1 έως 4 στην κανονική περίοδο συμμετείχαν στα Play off για τις θέσεις 1−4. Στους ημιτελικούς ο 1ος και ο 2ος της κανονικής περιόδου αντιμετώπισαν με πλεονέκτημα έδρας τον 4ο και τον 3ο αντίστοιχα. Οι σειρές κρίθηκαν στις 3 νίκες. Οι δύο πρώτοι αγώνες έγιναν στην έδρα της ομάδας με την καλύτερη κατάταξη στην κανονική περίοδο, οι δύο επόμενοι (αν χρειαζόταν 4ος) στην έδρα της ομάδας με την χαμηλότερη θέση, και ο 5ος (αν χρειαζόταν ) διεξήχθη ξανά στην έδρα της ομάδας με την καλύτερη κατάταξη. Οι δύο νικητές προκρίθηκαν στον τελικό, ο οποίος κρίθηκε στις 3 νίκες με σύστημα ίδιο με αυτό των ημιτελικών. Οι δύο ηττημένοι δεν αγωνίστηκαν σε μικρό τελικό, αλλά κατατάχθηκαν στην 3η και 4η θέση ανάλογα με τη θέση τους στην κανονική περίοδο. Ο πρωτοεμφανιζόμενος ΠΑΟΚ επικράτησε του Ολυμπιακού, και κατέκτησε το 1ο πρωτάθλημα στην ιστορία του.
Εξωτερικοί σύνδεσμοι
2014 2015 Κατηγορία:Πετοσφαίριση το 2014 Κατηγορία:Πετοσφαίριση το 2015
Μπονινσένια
Το όνομα Μπονινσένια μπορεί να αναφέρεται:
Τάμι Μπόλντουιν
Η Τάμι Σούζαν Γκριν Μπόλντουϊν (αγγλ. Tammy Suzanne Green Baldwin, 11 Φεβρουαρίου 1962), είναι Αμερικανίδα πολιτικός και δικηγόρος που υπηρετεί ως Γερουσιαστής των Ηνωμένων Πολιτειών για το Ουισκόνσιν από το 2013. Είναι μέλος του Δημοκρατικού Κόμματος.
Έχει υπηρετήσει επίσης, ως Μέλος της Βουλής των Αντιπροσώπων των ΗΠΑ για την 2η περιφέρεια του Ουισκόνσιν από το 1999 έως το 2013.
Είναι η πρώτη ανοικτά γυναίκα ομοφυλόφιλη Γερουσιαστής των ΗΠΑ.
Παραπομπές
Κατηγορία:Γερουσιαστές των ΗΠΑ Κατηγορία:Ουισκόνσιν Κατηγορία:Πολιτικοί του Δημοκρατικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί δικηγόροι Κατηγορία:ΛΟΑΤ πρόσωπα από τις ΗΠΑ Κατηγορία:Μέλη της Βουλής των Αντιπροσώπων (ΗΠΑ)
Σοφία Δωροθέα του Αννόβερου
Βιογραφία
Γεννήθηκε στις 16 Μαρτίου 1687 στο Αννόβερο. Ήταν η μόνη κόρη του Γεωργίου Λουδοβίκου του Αννόβερου (μετέπειτα Γεωργίου Α΄ της Μεγάλης Βρετανίας), και της Σοφίας Δωροθέας του Τσέλλε. Το 1694 οι γονείς της χώρισαν και από τότε δεν ξαναείδε τη μητέρα της. Στις επισκέψεις στη γιαγιά της, την Σοφία του Παλατινάτου γνώρισε τον μέλλοντα σύζυγο της, καθώς ο πατέρας της και η μητέρα του, η Σοφία Καρλόττα του Αννόβερου ήταν αδέρφια.
Η Σοφία Δωροθέα παντρεύτηκε στις 28 Νοεμβρίου 1706 τον εξάδελφό της, Φρειδερίκο Γουλιέλμο, κληρονόμο του πρωσικού θρόνου. Ο γάμος τους θεωρείται ότι δεν ήταν ευτυχισμένος, καθώς ο Φρειδερίκος Γουλιέλμος τρομοκρατούσε και χτυπούσε τη σύζυγό του και τα παιδιά του. Αργότερα της απαγόρευσε ακόμα και να έρχεται σε επαφή μαζί τους.
Το 1713 ο σύζυγός της ανήλθε στο θρόνο και έτσι η Σοφία Δωροθέα έγινε Βασίλισσα. Εκείνη έδειχνε ενδιαφέρον για τις τέχνες, τις επιστήμες, τη λογοτεχνία και τη μόδα. Θεωρείται ότι ήταν περήφανη και φιλόδοξη, αλλά ο σύζυγός της αρνήθηκε οποιαδήποτε συμμετοχή της στα κοινά. Η Σοφία Δωροθέα ήταν μια πολύ καλή επιρροή για τον γιο της Φρειδερίκο και θεωρείται ότι αυτή του κληρονόμησε την καλλιτεχνική του φλέβα και την αγάπη για την τέχνη. Ήθελε επίσης να παντρέψει τον γιο της με την ανηψιά της, Αμαλία της Μεγάλης Βρετανίας, και τη μεγαλύτερη κόρη της Βιλελμίνη με τον Φρειδερίκο, Πρίγκιπα της Ουαλίας, χωρίς όμως να το πετύχει.
Η Σοφία Δωροθέα πέθανε στα Ανάκτορα Μονμπιζού του Βερολίνου στις 28 Ιουνίου 1757 σε ηλικία 70 ετών.
Εξωτερικοί σύνδεσμοι
Κατηγορία:Οίκος του Αννόβερου Κατηγορία:Βρετανοί ευγενείς Κατηγορία:Βρετανίδες πριγκίπισσες Κατηγορία:Πρώσοι ευγενείς Κατηγορία:Οίκος των Χοεντσόλερν Κατηγορία:Βασίλισσες της Πρωσίας Κατηγορία:Πριγκίπισσες της Πρωσίας Κατηγορία:Βασιλομήτωρ Κατηγορία:Δούκισσες του Μπράουνσβαϊγκ-Λύνεμπουργκ Κατηγορία:Εκλέκτειρες του Βρανδεμβούργου
Χαράλαμπος Λοντοτσακίρης
Η καταγωγή του ήταν από τον Σοπωτό. Υπηρέτησε στην πολιτική σε διάφορες υπηρεσίες κατά την ανάγκη της πατρίδας. Επειδή τότε λίγοι ήτανε που ξέρανε να γράφουν, έγινε πολύ χρήσιμος στα στρατόπεδα, γράφοντας και ενθουσιάζοντας τους στρατιώτες στον πόλεμο.
Πηγές
Κατηγορία:Αγωνιστές του 1821
Μαρινά Βλαντί
Η Μαρινά Βλαντί (γαλλικά: Marina Vlady, 10 Μαΐου 1938 - ) είναι Γαλλίδα ηθοποιός.
Βιογραφία
Η Βλαντί γεννήθηκε στο Κλισί του Ο-ντε-Σεν από Λευκορώσους μετανάστες γονείς. Ο πατέρας της ήταν τραγουδιστής της όπερας και η μητέρα της χορεύτρια. Οι αδελφές της, όλες πλέον πεθαμένες, ήταν οι ηθοποιοί Οντίλ Βερσουά, Ελέν Βαλιέ και Όλγκα Μπαϊντάρ-Πολιακόφ. Οι αδελφές άρχισαν την ηθοποιία ως παιδιά και, για μικρό διάστημα, ακολούθησαν καριέρα μπαλέτου.
Από το 1955 έως το 1959, η Βλαντί ήταν παντρεμένη με τον ηθοποιό/σκηνοθέτη Ρομπέρ Οσέν. Από το 1963 έως το 1966, ήταν παντρεμένη με τον Ζαν-Κλοντ Μπρουιγιέ, Γάλλο επιχειρηματία, ιδιοκτήτη δύο αεροπορικών εταιρειών και πρώην μέλος της Γαλλικής Αντίστασης. Η Βλαντί ήταν επίσης παντρεμένη με τον Σοβιετικό ποιητή/τραγουδοποιό Βλαντίμιρ Βισότσκι από το 1969 μέχρι τον θάνατό του το 1980. Έζησε με τον Γάλλο ογκολόγο Λεόν Σβαρτσενμπέργκ από τη δεκαετία του 1980 μέχρι τον θάνατό του το 2003.
Η Βλαντί κέρδισε Βραβείο Γυναικείου ρόλου Φεστιβάλ Καννών το 1963 για την ταινία του Μάρκο Φερέρι Το συζυγικό κρεβάτι, όπου συμπρωταγωνιστούσε με τον Ούγκο Τονιάτσι. Το 1965, ήταν μέλος της κριτικής επιτροπής στο 4ο Διεθνές Φεστιβάλ Κινηματογράφου της Μόσχας. μικρογραφία| Η Μαρινά Βλαντί το 1996 Η Βλαντί πρωταγωνίστησε στο 2 ή 3 πράγματα που ξέρω γι’ αυτήν (1967) του Ζαν-Λικ Γκοντάρ και αργότερα έπαιξε τη διορατική και προστατευτική θετή μητέρα στην ιταλική ταινία Il sapore del grano (1986). Ένας σπάνιος αγγλόφωνος ρόλος της ήταν αυτός της Κέιτ Πέρσι στις Καμπάνες του μεσονυχτίου του Όρσον Γουέλς (1966), δίπλα στον ίδιο, τη Ζαν Μορό και τη Μάργκαρετ Ράδερφορντ. Οι τηλεοπτικές της εμφανίσεις περιλαμβάνουν τη μίνι σειρά του 1983 La Chambre des Dames και το σίριαλ Ακυβέρνητες πολιτείες (1985) σε σενάριο και σκηνοθεσία του Ροβήρου Μανθούλη που βασίστηκε στην ομώνυμη μυθιστορηματική τριλογία του Στρατή Τσίρκα όπου εμφανίζονταν μεταξύ άλλων και οι Γιώργος Χωραφάς, Χρήστος Τσάγκας και Ευαγγελία Σαμιωτάκη.
Έγραψε το Vladimir, or the Aborted Flight, τα απομνημονεύματα της σχέσης της με τον Βλαντίμιρ Βισότσκι.
Για μια δεκαετία, το ζευγάρι διατηρούσε σχέση εξ αποστάσεως, καθώς η Βλαντί έβαλε στην άκρη την καριέρα της στη Γαλλία για να περάσει περισσότερο χρόνο στη Μόσχα και οι φίλοι του προσπαθούσαν να βρεθεί τρόπος για να ταξιδέψει ο Βισότσκι στο εξωτερικό. Τελικά, η Βλαντί εντάχθηκε στο Γαλλικό Κομμουνιστικό Κόμμα, το οποίο ουσιαστικά της έδωσε βίζα απεριόριστων εισόδων στη Σοβιετική Ένωση και παρείχε στον Βισότσκι κάποια ασυλία. Τα προβλήματα της εξ αποστάσεως σχέσης τους ενέπνευσαν αρκετά τραγούδια του Βισότσκι.
Πολιτική
Το 1971, η Βλαντί υπέγραψε το Μανιφέστο των 343, το οποίο δήλωνε δημόσια ότι έκανε έκτρωση, με σκοπό να υπερασπιστεί τα αναπαραγωγικά δικαιώματα, παρόλο που η διαδικασία ήταν παράνομη στη Γαλλία εκείνη την εποχή.
Η Βλαντί και ο σύντροφός της, Λεόν Σβαρτσενμπέργκ, συμμετείχαν στις διαδηλώσεις κατά των απελάσεων Αράβων εργατών από τη Γαλλία. Δέχτηκε έναν ρόλο σε μια ταινία με θέμα ένα γκέι ζευγάρι από το Ιράν.
Συνεχίζει την καριέρα της, τόσο ως συγγραφέας όσο και ως ηθοποιός. Μεταξύ άλλων, έχει εκδώσει ένα βιβλίο για τη σοβιετική εισβολή στο Αφγανιστάν, ένα θέμα που ενδιέφερε ιδιαίτερα τον Βισότσκι. Η Βλαντί συνεχίζει να παίζει στο θέατρο.
Εξωτερικοί σύνδεσμοι
Κατηγορία:Γαλλίδες ηθοποιοί κινηματογράφου Κατηγορία:Γαλλίδες ηθοποιοί τηλεόρασης Κατηγορία:Γαλλίδες συγγραφείς Κατηγορία:Γάλλοι ρωσικής καταγωγής Κατηγορία:Διοικητές του Τάγματος των Τεχνών και των Γραμμάτων
Κέικ καρότου
μικρογραφία|[[Καπ κέικ κέικ καρότου με γλάσο από τζίντζερ]] Το κέικ καρότου είναι κέικ που περιέχει τριμμένα καρότα ανακατεμένα στο κουρκούτι.
Ιστορία
Στον τόμο δεύτερο του L'art du cuisinier (1814) του Αντουάν Μποβιλιέ, πρώην σεφ του Λουδοβίκου ΙΣΤ΄ της Γαλλίας, περιλαμβάνεται μια συνταγή για ένα «Gâteau de Carottes», το οποίο ήταν αρκετά δημοφιλής ώστε να αντιγραφεί αυτολεξεί στα βιβλία μαγειρικής των ανταγωνιστών. Το 1824, ο Μποβιλιέ είχε δημοσιεύσει στο Λονδίνο μια αγγλική έκδοση του βιβλίου μαγειρικής του που περιλαμβάνει μια συνταγή για τα «κέι καρότου» σε μια κυριολεκτική μετάφραση της προηγούμενης συνταγής του.
Μια άλλη συνταγή του 19ου αιώνα προέρχεται από τη σχολή οικοκυρικής του Κάιζεραουγκστ (Καντόνι του Άαργκαου, Ελβετία). Σύμφωνα με την εγκυκλοπαίδεια Γαστρονομική Κληρονομιά της Ελβετίας, είναι μια από τις πιο δημοφιλείς τούρτες στην Ελβετία, ειδικά για τα γενέθλια των παιδιών.
Η δημοτικότητα του κέικ καρότου αναβίωσε στο Ηνωμένο Βασίλειο λόγω του δελτίου τροφίμων κατά τη διάρκεια του Β΄ Παγκοσμίου Πολέμου.
Εξωτερικοί σύνδεσμοι
Κατηγορία:Αγγλική κουζίνα Κατηγορία:Γαλλική κουζίνα Κατηγορία:Ελβετική κουζίνα
Γκέτο της Τσενστοχόβα
Το Γκέτο της Τσενστοχόβα ήταν γκέτο του Β΄ Παγκοσμίου Πολέμου, το οποίο δημιουργήθηκε από τη Ναζιστική Γερμανία με σκοπό τη δίωξη και την εκμετάλλευση των Εβραίων της Τσενστοχόβα κατά τη διάρκεια της γερμανικής κατοχής της Πολωνίας. Ο κατά προσέγγιση αριθμός ατόμων που περιορίστηκαν στο γκέτο ήταν περίπου 40.000 στην αρχή και στα τέλη του 1942, στο αποκορύφωμά του αμέσως πριν από μαζικές απελάσεις, 48.000. Οι περισσότεροι τρόφιμοι του γκέτο μεταφέρθηκαν με τα τρένα του Ολοκαυτώματος στους θανάτους τους στο στρατόπεδο εξόντωσης Τρεμπλίνκα. Τον Ιούνιο του 1943, οι εναπομείναντες κάτοικοι του γκέτο ξεκίνησαν την Εξέγερση του Γκέτο της Τσενστοχόβα, η οποία εξαλείφθηκε από την Σούτσσταφφελ μετά από λίγες μέρες μάχης.
Ιστορία του γκέτο
Η επίσημη εντολή για τη δημιουργία του Γκέτο της Τσενστοχόβα εκδόθηκε στις 9 Απριλίου 1941 από τον Κυβερνήτη της πόλης Ρίχαρντ Βέντλερ. Εκτός από τους Εβραίους από την Τσενστοχόβα, περισσότεροι Εβραίοι μεταφέρθηκαν με τρένα από κοντινές πόλεις και χωριά του Γενικού Κυβερνείου της κατεχόμενης νοτιοδυτικής Δεύτερης Πολωνικής Δημοκρατίας, συμπεριλαμβανομένων των Κσεπίτσε, Όλστιν, Μστουφ, Γιάνουφ και Πσίρουφ, επιπλέον των εκδιωγμένων από τα πολωνικά εδάφη που προσαρτήθηκαν στο Ράιχ στην αρχή του πολέμου, κυρίως από τον Πουότσκ και το Λοτζ. Οι κρατούμενοι του γκέτο αναγκάστηκαν να κάνουν καταναγκαστική εργασία στη βιομηχανία εξοπλισμών, η πλειοψηφία τους στο διευρυμένο πολωνικό χυτήριο «Metalurgia» που βρισκόταν στην οδό Κρότκα (το οποίο είχε αναλάβει ο Γερμανός κατασκευαστής HASAG και μετονομάστηκε Hassag-Eisenhütte AG), καθώς και σε άλλα τοπικά εργοστάσια ή εργαστήρια.
Οι Ναζί άρχισαν να εκκαθαρίζουν το γκέτο στις 22 Σεπτεμβρίου 1942 κατά τη διάρκεια της Επιχείρησης Ράινχαρντ (την επομένη του Γιομ Κιπούρ). Το πρώτο κύμα απελάσεων ολοκληρώθηκε το βράδυ της 7ης Οκτωβρίου. Η δράση πραγματοποιήθηκε από γερμανικές μονάδες μαζί με τις βοηθητικές μονάδες στην Ουκρανία και τη Λετονία (Χίβι), γνωστοί ως άντρες Τραβνίκι, υπό τη διοίκηση του αρχηγού της αστυνομίας Σούτσπολιτσαϊ, Πάουλ Ντέγκενχαρντ. Κάθε μέρα, οι Εβραίοι συγκεντρώνονταν στην πλατεία Ντασίνσκι για «επανεγκατάσταση» και στη συνέχεια μεταφέρονταν με τρένα του Ολοκαυτώματος - άνδρες, γυναίκες και παιδιά - στο στρατόπεδο εξόντωσης Τρεμπλίνκα. Συνολικά, τα θύματα ήταν 40.000.
Οι Δίκαιοι των Εθνών που βοήθησαν τους Εβραίους του Γκέτο του Γκρόντνο περιλάμβαναν την Ελένα Σιτκόφσκα, την οικογένεια Κοζμίνσκι, την οικογένεια Κλεβίτσκι και την οικογένεια Σικόρα. Ο Γιαν Μπρουστ από την Ζεγκότα πυροβολήθηκε στο πρώτο εξάμηνο του 1944 για παράδοση φαγητού στους Εβραίους κρατούμενους της μονάδας καταναγκαστικής εργασίας. Άλλα μέλη της οικογένειας Μπρουστ στην Τσενστοχόβα βοήθησαν και στέγασαν τους Εβραίους, και μετά τον πόλεμο έλαβαν το βραβείο Ηθικής.